Fuwa

Fuwa (atau The Friendlies  ) ialah maskot rasmi Sukan Olimpik Beijing 2008. Mereka telah dicipta oleh Han Meilin - retrieved 11 September 2007 dan diumumkan sebagai maskot Olimpik tepat 1000 hari sebelum bermulanya temasya sukan oleh Persatuan Pengajian Kesusasteraan Cina Klasik Kebangsaan pada 11 November 2005. 
Fuwa merupakan nama kolektif untuk lima watak yang melambangkan lima unsur falsafah Cina serta lima warna logo Sukan Olimpik. Kelima-lima mereka ialah: Beibei, Jingjing, Huanhuan, Yingying dan Nini. Ketika menggabungkan lima nama itu, ayat "北京欢迎你 Běijīng huānyíng nǐ" dibentuk. Ayat ini bermaksud "Beijing menjemput anda". Dua daripada lima maskot itu, iaitu panda gergasi dan antelop Tibet merupakan spesies terancam. 

Siri kartun yang bertemakan Olimpik yang mempunyai 100 episod telah bersiaran di China pada 8 Ogos 2007.Olympic cartoon a hit in China

Mereka melakukan penampilan kameo di permainan video Mario & Sonic at the Olympic Games. 

 Ciri-ciri maskot 
 Bèibei 
 Jantina : Perempuan
 Gelang Olimpik : Biru
 Unsur : Air
 Rekaan : Ikan
 Sifat : Lemah-lembut, suci
 Unggul diwakili : Kemakmuran
 Sukan diwakili : Akuatik
 Inspirasi kebudayaan : Lukisan Tahun Baru Cina; rekaan ikan daripada artifak Neolitik
 Catatan : Dalam budaya tradisional Cina, ikan melambangkan kemakmuran, kerana perkataan ikan (魚/鱼) berbunyi seperti perkataan lebihan (餘 / 余). Frasa "Ikan kap melompat atas pintu naga" merupakan frasa tradisional untuk merangsang seseorang mengikut impian diri dan mencapainya. Corak hiasan kepala Beibei berasal daripada artifak yang digali di Banpo, sebuah kampung Neolotik budaya Yangshao.

Jīngjing
 Jantina : Lelaki
 Gelang Olimpik : Hitam
 Unsur : Logam
 Rekaan : Panda Gergasi
 Sifat : Jujur, optimistik
 Unggul diwakili : Kegembiraan
 Sukan diwakili : Sukan mempertahankan diri dan lain-lain
 Inspirasi kebudayaan : Panda Gergasi; Tembikar teratai Dinasti Song
 Catatan : Sebagai spesies terancam, panda merupakan simbol kebangsaan China dan simbol alam sekitar antarabangsa. Asal hutan Jingjing juga melambangkan keharmonian hidup manusia dengan alam semulajadi.

Huānhuan
 Jantina : Lelaki
 Gelang Olimpik : Merah
 Unsur : Api
 Rekaan : Obor Olimpik
 Sifat : Ekstrovert, bersemangat
 Unggul diwakili : Keghairahan
 Sukan diwakili : Sukan yang melibatkan bola
 Inspirasi kebudayaan : Rekaan api daripada Gua Mogao
 Catatan : Huanhuan melambangkan keghairahan sukan, semangat Olimpik iaitu "lebih laju, lebih tinggi, lebih kuat" dan keghairahan Olimpik Beijing. Hiasan kepala Huanhuan berasal daripada rekaan api di Gua Mogao, groto agama Buddha di China yang terkenal.

Yíngying
 Jantina : Lelaki
 Gelang Olimpik : Kuning
 Unsur : Kayu
 Rekaan : Antelop Tibet
 Sifat : Bertenaga, berjiwa
 Unggul diwakili : Kesihatan
 Sukan diwakili : Olahraga
 Inspirasi kebudayaan : Antelop Tibet; baju tradisional Tibet dan Xinjiang 
 Catatan : Antelop Tibet merupakan spesies terancam di Penara Tibet, yang dikenali dengan kepantasannya. Hiasan kepala Yingying mempunyai unsur baju tradisional Tibet dan Xinjiang. Kemasukan simbol Tibet telah menimbulkan kontroversi kerana Tibet diceroboh oleh China sejak 1950.

Nīni
 Jantina : Perempuan
 Gelang Olimpik : Hijau
 Unsur : Bumi
 Rekaan : Burung layang-layang
 Sifat : Ikhlas, gembira
 Unggul diwakili : Keberuntungan
 Sukan diwakili : Gimnastik
 Inspirasi kebudayaan : Burung layang-layang; layang-layang shayan Beijing
 Catatan : Burung layang-layang merupakan lambang musim bunga dan kegembiraan, serta keberuntungan dalam budaya Cina. Perkataan burung layang-layang (燕) juga digunakan dalam nama Yanjing (燕京), nama lama Beijing. Hiasan kepala Nini menggunakan rekaan layang-layang shayan yang berasal dari Beijing. Layang-layang yang berwarna-warni ini berbentuk salib dan direka mengikut bentuk burung layang-layang.

 Rujukan 

Pautan luar
Maskot rasmi Olimpik Beijing 2008 (bahasa Inggeris)
Maskot rasmi Olimpik Beijing 2008 (bahasa Cina)

Kategori:Maskot Olimpik
Kategori:Olimpik Beijing 2008